Dráždivý kašel u deti vlhky
Dobry večer poradíte mi nejaky fakt dobry sirup na kašel pre deti už mali erdomed od doktorky.Včera manžel kúpil tussin sirup a mam pocit že nič im nepomáha
Dobrý deň,
ďakujeme za Vašu otázku.
ERDOMED 3,5 % obsahuje liečivo erdosteín, mukolytikum, ktoré pôsobí na hlien v dýchacom systéme. Používa sa na zníženie väzkosti hlienovitého, prípadne aj hnisavého výlučku sliznice dýchacích ciest a na uľahčenie vykašliavania.
TUSSIN tlmí dráždenie na kašeľ.
Každý z uvedených liekov pôsobí na iný typ kašľa a neodporúča sa ich vzájomná kombinácia.
Iným mechanizmom účinku v liečbe vlhkého kašľa ako Erdomed pôsobí
Ambroxol
. Zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu (mukociliárny klírens), čo vedie k uľahčeniu vykašliavania a zmierneniu kašľa.
Počas súčasnej chrípkovej sezóny trvá vyliečenie dlhšie, než zvyčajne. Ak však nepozorujete po liečbe Erdomedom zlepšenie, odporúčam opätovne lekárske vyšetrenie.
Prajem pekný zvyšok dňa.
S pozdravom
PharmDr. Veronika Kiabová